30. september 2016

Til El og It

Fellesorganisasjonen (FO) støtter streiken til El og It

I forbindelse med den pågående konflikten med KS Bedrift vil vi formidle vår fulle støtte. Omgjøringen av omregningsfaktoren på beredskapsvakt var en forverring av vilkårene i arbeidsmiljøloven som skaper negative konsekvenser i flere sektorer. Deres kamp er vår kamp. Vi vil følge nøye med i det videre forløpet og ønsker dere med dette lykke til videre.

Til orientering har vi også lagt følgende ut på vår hjemmeside:

***FO støtter streiken i energiverkene***

*FO støtter streiken i energiverkene. – Vi ser nå nok et eksempel på uheldige konsekvenser av endringene i arbeidsmiljøloven som kom i 2015. Når KS Bedrift kun ønsker å legge seg på lovens minstestandard for hviletid, kan dette gå utover sikkerheten til de ansatte, sier forbundsleder i Fellesorganisasjonen (FO), Mimmi Kvisvik.*

Med vennlig hilsen

Fellesorganisasjonen

Sign.

Mimmi Kvisvik

forbundsleder